b'\n_START_ARTICLE_\nMohorjeva dru\xc5\xbeba\n_START_PARAGRAPH_\nMohorjeva dru\xc5\xbeba je najstarej\xc5\xa1a slovenska zalo\xc5\xbeba, ustanovljena 27. julija 1851._NEWLINE_Javno sta Mohorjevo dru\xc5\xbebo razglasila Andrej Einspieler in slavist Anton Jane\xc5\xbei\xc4\x8d ter njuni prijatelji. K temu jih je spodbujal Anton Martin Slom\xc5\xa1ek. Za zavetnika so izbrali svetega Mohorja. Leta 1852 je dru\xc5\xbeba poslala 785 knjig svojim \xc4\x8dlanom. Dru\xc5\xa1tvo je avstrijska oblast podredila leta 1853. Prvi, ki je dru\xc5\xbebo vodil, je bil Andrej Einspieler iz Celovca. V tistem \xc4\x8dasu je bil Celovec zelo slovenski. \xc4\x8clani te dru\xc5\xbebe  so bili ljudje iz vseh vrst poklicev, od \xc5\xa1kofov do kuharic in kmetov. Prvih 13 let je bila prva zalo\xc5\xbeba in je ni ustavila nobena vojna. Po 1. svetovni vojni se je po posvetu z generalom Maistrom dru\xc5\xbeba preselila v Prevalje in tam ostala do 7. decembra 1927, vendar se takrat ni vrnila v Celovec, ampak so se preselili v Celje. \xc5\xa0tevilo \xc4\x8dlanov je padlo skoraj za polovico tudi zato, ker Gori\xc5\xa1ka in Koro\xc5\xa1ka nista bili ve\xc4\x8d v isti dr\xc5\xbeavi. Ko je bila Mohorjeva v Prevaljah, so bili leta 1924 gori\xc5\xa1ki Slovenci prisiljeni ustanoviti lastno Gori\xc5\xa1ko Mohorjevo dru\xc5\xbebo, \xc4\x8de so si hoteli oskrbeti mohorske knjige. Na Prevaljah je leta 1922 prevzel uredni\xc5\xa1tvo Fran Sale\xc5\xa1ki Fin\xc5\xbegar._NEWLINE_Med 2. svetovno vojno je bilo uredni\xc5\xa1tvo dru\xc5\xbebe v Ljubljani. Podru\xc5\xbenice so danes v Ljubljani, Celovcu (Celov\xc5\xa1ka Mohorjeva), Dunaju ... Dru\xc5\xbeba je imela katoli\xc5\xa1ko usmeritev, vendar ne ozko klerikalno. Skrbela je za knjige, namenjene \xc5\xa1ir\xc5\xa1emu bralskemu krogu. Imela je izjemno vlogo pri vzgoji branja. Izdajala je povesti, t. i. mohorjanke, koledar ... Leta 1860 je imela 1000 \xc4\x8dlanov, 1891 pa \xc5\xbee ve\xc4\x8d kot 50.000 \xc4\x8dlanov._NEWLINE_S\xc4\x8dasoma se je spreminjalo tudi ime zalo\xc5\xbebe: Dru\xc5\xa1tvo svetega Mohora, Dru\xc5\xbeba svetega Mohora, Dru\xc5\xbeba svetega Mohorja, Mohorjeva dru\xc5\xbeba, Mohorjeva zalo\xc5\xbeba. \xc4\x8ceprav se ime spreminja, bistvo ostaja enako.'